Փաք Ջի-Մին

Փաք Ջի-Մին (կորե.՝ 박지민; հուլիս 5, 1997), նաև հայտնի է որպես Ջիմին, հարավկորեական երգչուհի, երգահան և հաղորդավարուհի։ Նա ավելի հայտնի է որպես K-pop Star հարավկորեական ռեալիթի շոուի առաջին եթերաշրջանի հաղթող, 15& վոկալ դուոյի և  M.O.L.A խմբի նախկին անդամ։ Նա նաև After School Club վարիետե շոուի համահաղորդավարուհի է։

Վաղ կյանք և կրթություն 
Փաք Ջի-Մինը ծնվել է 1997 թվականի հուլիսի 5-ին Դեջոնում։ Նա 7 տարի ապրել է Թաիլանդում և հաճախել է Garden International School Bangkok, որտեղ  հայտնի էր որպես Ջեյմի։ Ներկայումս իր ընտանիքը ապրում է Սեուլում։ Փաքը խոսում է կորեերեն (մայրենի լեզու), տիրապետում է անգլերենին և թաիլանդերենին։ 2016 թվականին ավարտել է Կատարողական արվեստների Հանլիմ դպրոցը խմբի անդամ Բեկ Յերինի հետ, ինչպես նաև Got7-ի անդամ Յուգյոմի հետ։

Գործունեություն

K-pop Star և 15&
2011 թվականին մասնակցել է K-pop Star հեռուստատեսային շոուի առաջին եթերաշրջանին։ Հետագայում նա մրցույթում գրավել է առաջին հորիզոնականը և  հնարավորություն է ստացել համագործակցել YG, SM կամ JYPE-ի հետ։ 2012 թվականի մայիսի 21-ին նա պաշտոնապես ընտրում է համագործակցել JYP Entertainment-ի հետ։ Փաքը նաև ստացել է նոր Հյունդայի i40 և 300 միլիոն վոն (~257,400 դոլար), խաղացել է դորամայում, ինչպես նաև հնարավորություն է ստացել պայմանագիր կնքել CF-ի հետ՝ որպես մոդել։

2012 թվականի սեպտեմբերի 19-ին հայտարարվել է, որ Փաքը դուետով հանդես կգա Բեք Յերինի հետ։ 2012 թվականի  հոկտեմբերի 5-ին Փաքը պաշտոնապես հանդես է եկել 15&-ի հետ թողարկված «I Dream» թվային երգով և հոկտեմբերի 7-ին պաշտոնապես հանդես է եկել Inkigayo երաժշտական ծրագրում։ 2015 թվականի փետրվարից հետո 15&-ը ի վերջո դադարեցրել է գործունեությունը և դե ֆակտո կազմալուծվել Փաքի`JYP Entertainment-ից հեռանալուց հետո։

Մենակատարի կարիերա
2014 թվականի հուլիսին Փաքը դարձել է Arirang TV-ի After School Club-ի համահաղորդավար։

2015 թվականի մարտի 31-ին Փաք Ջին-Յոնգ-ը հայտարարել է, որ Փաքը հանդես է գալու որպես մենակատար։ Նա ապրիլի 5-ին թողարկել է իր առաջին երգը՝ «Hopeless Love»՝ Ջիմին Փաք անվամբ և նույն օրը հանդես է եկել K-pop Star 4-ի եզրափակչում։

2015 թվականի մայիսի 19-ին ստեղծագործական խումբ Sweetune հայտարարել է, որ Փաքը  Էրիկ Նամ-ի հետ կթողարկի դուետ՝ «Dream», բարեգործական նախագծի համար։ Երգը թողարկվել է 2015 թվականի մայիսի 28-ին։

2015 թվականի օգոստոսի 14-ին Փաքը հայտարարել է, որ UNIQ խմբի անդամ Սոնգ-Յոնի-ի և ռեփեր Նաթան-ի հետ խումբ է ստեղծելու։ Հետագայում պարզ է դարձել, որ նրանց խմբի անունը M.O.L.A (Make Our Life Awesome) է, և  օգոստոսի 20-ին նրանք թողարկել են իրենց առաջին երգը «My Way» անվամբ։ Նրանց երկրորդ երգը՝ «Trick or Treat» թողարկվել է հոկտեմբերի 31-ին, որտեղ Ջիմինը երկրորդ անգամ հանդես է եկել որպես ռեփեր։

2016 թվականի օգոստոսի 23-ին Փաքը թողարկել է իր 19 to 20  երաժշտական ալբոմը «Try» գլխավոր երգով։  Փաքը հայտարարել է, որ շնորհիվ Naver V-LIVE-ի, 19 to 20  ալբոմը ներկայացնում է «իր պատմությունը» և հույս ունի, որ իր երկրպագուները կկարողանան ավելի լավ կապվել իր հետ և ավելի լավ ընկալել իր կողմից գրված ալբոմը։

2018 թվականի սեպտեմբերի 4-ին, Փաքը թողարկել է իր երկրորդ EP Jiminxjamie-ին,  որտեղ նա մասնակցել է իր երգերի մեծամասնությունը գրելուն։

JYP Entertainment-ի հետ իր յոթնամյա պայմանագրի ավարտից հետո Փաքը հեռացել է ընկերությունից 2019 թվականի օգոստոսի 6-ին։

Բարեգործական աշխատանք 
2012 թվականի հոկտեմբերին Փաքը նվիրաբերել է 50 միլիոն վոն (~45,000 դոլար) Հանբիթ կատարողական արվեստների ընկերությանը կույր երաժիշտների համար։ Նա հետաքրքրվել է այդ ծրագրով K-pop Star-ի մեկ այլ մասնակցի՝ Կիմ Սո-Հվանի հետ համդիպումից հետո, ով ներկայումս հաճախում է այդ ընկերություն։ Փաքը տարածել է, որ «Հանբիթ կատարողական արվեստների ընկերությունը հյուրընկալում է երիտասարդ, տարրական դասարանների աշակերտների, ինչպես նաև պրոֆեսիոնալ կատարողների։ Չնայած նրանք կույր են, բայց նրանք երաժիշտներ են, ովքեր կատարում են զարմանալի տաղանդով։ Ես ուզում եմ գոնե փոքր օգնություն ցուցաբերել նրանց, ովքեր նույն սերն են տածում երաժշտության հանդեպ, ինչպես ես»։ Նա նաև նվիրաբերել է 50 միլիոն վոն (~45,000 դոլար) World Vision-ին։

2015 թվականի մայիսի 28-ին Փաքը համագործակցել է երգիչ Էրիկ Նամ հետ իրենց «Dream» երգի համար՝ ստեղծված Sweetune կողմից։ Նրանք հայտարարել են, որ երգի ամբողջ շահույթը կնվիրաբերվի բարեգործությանը։

Սկավառակագրություն

Ընդլայնված

Երգեր

Այլ նոմինացված երգեր

Ձայնասկավառակային ներկայացումներ

K-pop Star 1 երգեր

Ոչ պաշտոնական օրիգինալ թողարկումներ

Ֆիլմագրություն

Դորամա

Հեռուստատեսային շոուներ

Երաժշտական տեսահոլովակներ

Մրցանակներ և նոմինացիաներ

Ծանոթագրություններ

Արտաքին հղումներ
 

Կորեացի երգչուհիներ
Կորեացի արտիստներ